[{"text_idx": "#000003", "text": "Zer da mugan dagoen Alaska hori?Bidebazterrean dagoen hotel abandonatu bat da. Garai batean Alaskan dirua egin zuen gizon batek ireki zuen. Jatetxe bat eta gero hotel handi bat egin zuen Etzegarate bidean. Beti izan da hotel oso elegantea eta txikitan Las Vegas Txiki bat bezala ikusten genuen. Gaur egun, bidebazterrean dago, aspaldi dago itxita. Nik uste dut badela toki aztoragarri bat, nolabait esateko, baina aldi berean deigarria"}, {"text_idx": "#000008", "text": "Historia txiki bat eraiki dut eta hor kontatzen da garai batean hotel horretan bazegoela zerbitzari bat eta irakurtzen egoten zela. Egia esan, ni ez naiz akordatzen zer irakurtzen zuen, baina nik ekarri dudan istorioa da Virginia Woolfen Orlando liburua irakurtzen zuela. Liburu horretako pertsonaia oso berezia da. Aldi berean, mutil hori gogora ekarri duen neska ari da bere puskak kutxetan sartzen bere etxea utzi behar duelako. Gogoeta egiten du. Askotan harremanak, hein handi batean, ez daude gure esku. Hamaika autolaguntza liburu daude liburudendetan, baina azkenean nor dago gurekin nekez erabaki dezakegu. Orduan, neska honek erabakitzen duena da abandonatu duenarekin ezagutu dituen pertsonak utzi egingo dituela eta gauzekin erabakitzen du kontrakoa, beretako hartuko dituela. Azkenean, aitzaki bat da objektuekin eta tokiekin daukagun harremanari buruz hitz egiteko. Nik esaten dut harremanak oso ustekabekoak direla; askotan idazten dut harremanei buruz, baina gure eskumenetik oso kanpo daude. Pasarte batean aipatzen da aireportuan eskala batean dagoen bitartean bere etxean dagoela norbait abandonatuko duela erabaki duena. Idaztea pila bat gustatu zait. Nik asko bidaiatzen dut bakarrik, normalean aireportuetan bakarrik egoten naiz, eta oso deigarria egiten zait zure ondoan tarte baterako jartzen dena. Nola batzuetan gauden tokian geldituko ginatekeenaren sentsazioa daukagun, Santiago Konpostelan, Bartzelonan... Ez ginatekela etxera bueltatuko. Gauza horiekin entretenitzen naiz"}]